OzLabs/hebrew-wiki-articles huggingface dataset:
פיאט 519

פיאט 519 (באיטלקית: Fiat 519, קרוי גם: Fiat 519 Tourer) הייתה סדרה של מכוניות סלון מסוג "טורפדו" מתוצרת יצרנית הרכב האיטלקית פיאט, אשר יוצרו בין השנים 1927–1922 באיטליה.

==נתונים==
* יוצרו 2,411 יחידות
* תצורות: 4 דלתות - סדאן, 4 דלתות - לימוזינה (לנדולט), 4 דלתות - קבריולה.
* מנוע בנזין 6 צילינדרים, 2 שסתומים לצילינדר, 4,766 סמ"ק.
* סוג הנעה: הנעה אחורית 4x2.
* דגם ה- "519 S" הציע יותר מסתם מקום לארבע וארבע דלתות. למרות המרכב בסגנון הטורפדו הוא היה המקבילה ל- GT פתוח מודרני עם גישה קלה יותר למושבים האחוריים. האגפים הקמורים והזנב הקעור שלו הפכו אותו לייעל ומתאים יותר למהירויות גבוהות יותר.

==דגמים==
* "519"
* "519A" - בדגם ה-519A היה רדיאטור גבוה יותר ושינויים מפורטים במנוע. -משאבת מים גדולה יותר, הזנת שמן נדנדה למעמד המרכזי ומאחור "עלה נגד גלגול" שהושמט והעניק מתלה אחורי קונבנציונלי.
* "519B" - הפעיל בלם קדמי שונה לחלוטין
* "519C" (קולוניאלי) - הגדיל את פינוי הקרקע.
* "519S" - תצורה 4 דלתות, 4-5 מושבים. בסיס הגלגלים היה קצר יותר: 3,000 מ"מ
* "519S 4/5S Tourer" - תצורה 2+2 מושבים

== גלריה ==
<gallery mode="packed" heights="120">
קובץ:Fiat 519 S Torpedo 1922.jpg |"פיאט 519" דגם "S Torpedo", שנת 1922
קובץ:Fiat 519 Series1 Coupe-de-Ville 1922.jpg |"פיאט 519" סדרה "Coupe-de-Ville", שנת 1922 - לנדולט
קובץ:Fiat 519 S Torpedo.jpg |"פיאט 519" דגם "S Torpedo"
קובץ:Fiat 519 S Torpedo rear.jpg |"פיאט 519" דגם "S Torpedo"
קובץ:L'evolutione dell'automobile Fiat 519 S Torpedo (3800420171).jpg |"פיאט 519" דגם "S Torpedo"
קובץ:L'evolutione dell'automobile Fiat 519 S Torpedo (3800418973).jpg |"פיאט 519" דגם "S Torpedo" - מבט לתא הנהג
קובץ: |"פיאט 519"
</gallery>

==ראו גם==
* פיאט 520
* פיאט 521
* פיאט 522
* פיאט 524
* פיאט 525
* פיאט 527

==קישורים חיצוניים==

==הערות שוליים==

קטגוריה:דגמי מכוניות שהושקו ב-1922
קטגוריה:מכוניות סלון
קטגוריה:מכוניות קבריולה
קטגוריה:מכוניות לנדולט
519
קטגוריה:כלי רכב איטלקיים
יחסי ארגנטינה – ערב הסעודית

יורש העצר הסעודי [[מוחמד בן סלמאן אאל סעוד (מימין) נפגש עם נשיא ארגנטינה מאוריסיו מאקרי ורעייתו במהלך פסגת G20 בבואנוס איירס, 2018]]
יחסי ארגנטינה–ערב הסעודית הם היחסים הדיפלומטיים הרשמיים בין הרפובליקה הארגנטינאית וממלכת ערב הסעודית.

== סקירה כללית ==
בנובמבר 2016 ביקרה סגנית נשיא ארגנטינה, גבריאלה מיצ'אטי בריאד, שם אמרה כי מדינתה תולה תקוות רבות ביחסים עם סעודיה כשהיא מתחילה להניע את הכלכלה שלה מחדש לאחר פתרון הבעיות הכלכליות שלה, שהחלו לאחר המשבר הפיננסי ב-2001.

== נציגויות דיפלומטיות ==
* ארגנטינה מחזיקה בערב הסעודית שגרירות בריאד.
* ערב הסעודית מחזיקה בארגנטינה שגרירות בבואנוס איירס.

==קישורים חיצוניים==

== הערות שוליים ==
כריסטין מבומה

כריסטין מבומה (באנגלית: Christine Mboma; נולדה ב-22 במאי 2003) היא אתלטית נמיבית. היא סגנית האלופה האולימפית (טוקיו 2020) בריצת 200 מטר ושיאנית אפריקה ובעלת תוצאת השנה בעולם (2021) בריצת 400 מטר.

== ביוגרפיה ==
===2021===
באליפות זמביה שנערכה בלוסקה, בירת זמביה ב-11 באפריל 2021 קבעה מבומה בריצת 400 מטר שיא אפריקה חדש, שיא עולם עד גיל 20 ואת תוצאת השנה בעולם של 49.24 שניות, שיפור לשיא העולם הוותיק בן 30 שנים של גריט ברואר מגרמניה המזרחית (49.42 שניות). שבוע לאחר מכן, היא שיפרה את שיאה והעמידה אותו על תוצאה של 49.22 שניות. ביוני שיפרה אותו שוב ל-48.54 שניות.
====סגנית אלופה אולימפית====
באולימפיאדת טוקיו (2020) זכתה מבומה במדליית כסף בריצת 200 מטר בשיא עולם עד גיל 20 של 21.81 שניות, אחרי אליין תומפסון-הרה מג'מייקה שקבעה את התוצאה השנייה בטיבה בכל הזמנים של 21.53 שניות ולפני גבריאל תומאס מארצות הברית (21.87 שניות).

== שיאים אישיים ==
===אצטדיון===
* ריצת 200 מטר: 21.78 שניות (2021), שיא עולם עד גיל 20
* ריצת 400 מטר: 48.54 שניות (2021), שיא אפריקה, שיא עולם עד גיל 20
* ריצת 800 מטר: 2:03.27 דקות (2021)

==קישורים חיצוניים==
* 

* 

קטגוריה:אצניות
קטגוריה:ספורטאים נמיבים
קטגוריה:ילידות 2003
קטגוריה:רצות באולימפיאדת טוקיו (2020)
אנדרה לוט

אנדרה לוט (בצרפתית: André Lhote; 5 ביולי 1885 – 24 בינואר 1962) היה צייר קוביסטי צרפתי של נושאי דמות, נופים ודומם. הוא היה גם פעיל ומשפיע מאוד כמורה וככותב על אמנות.<ref></ref>

== ראשית חייו ==
לוט נולד ב-5 ביולי 1885 בבורדו, צרפת, למד גילוף בעץ ופיסול מגיל 12, כשאביו מסר אותו ליצרן רהיטים מקומי כדי להכשירו כפסל בעץ. הוא נרשם לבית הספר לאמנויות יפות בבורדו בשנת 1898 ולמד פיסול דקורטיבי עד 1904. <ref></ref>

בזמן שהותו שם, הוא החל לצייר בזמנו הפנוי ועזב את הבית בשנת 1905, ועבר לסטודיו משלו להתמסר לציור. הוא הושפע מגוגן וסזאן וקיים את תערוכתו האישית האישית הראשונה בגלריה דרואט בשנת 1910, ארבע שנים לאחר שעבר לפריז. <ref></ref>

== קריירה ==
לאחר שעבד בתחילה בסגנון פוביזם, עבר לוט לקוביזם. הוא צמח לצד כמה מאבות האמנות המודרנית, כולל דושאן ואחרים.

פרוץ מלחמת העולם הראשונה קטע את עבודתו, ולאחר שחרורו מהצבא בשנת 1917, הוא הפך לאחד מקבוצת הקוביסטים שנתמכו על ידי ליאון רוזנברג. בשנת 1918 הוא הקים כתב עת לאמנות אליו תרם מאמרים על תורת האמנות עד 1940.
לוט לימד באקדמיה נוטרדאם דה שאנז בין השנים 1918 עד 1920, ומאוחר יותר לימד בבתי ספר אחרים בפריז - כולל באקדמיה גראנד שומיאר. כמו כן הקים בית ספר משלו, האקדמיה אנדרה לוט במונפרנאס בשנת 1922.

לוט הרצה על אמנות בצרפת ובמדינות אחרות, כולל בלגיה, אנגליה, איטליה, משנות החמישים גם במצרים ובברזיל. במצרים עבד עם הציירת המצריה אפת נאגי תוך שימוש בארכאולוגיה מצרית כנושא לעבודתם. <ref></ref>

עבודתו זכתה בפרס הראשון בציור לשנת 1955, וועדת הפיסול של אונסק"ו מינתה אותו לנשיא של האגודה הבינלאומית לציירים, חרטים ופסלים.

לוט נפטר בפריז בשנת 1962.

== קישורים חיצוניים ==

* 
* 
* [http://www.artcyclopedia.com/artists/lhote%20andre.html אנדרה לוט] באתר ArtCyclopedia
* [https://andre-lhote.org/?langue=en אנדרה לוט] באתר andre-lhote.org
* [https://www.academia.edu/42792295/Andr%C3%A9_Lhote_and_His_International_Students אנדרה לוט ותלמידיו הבינלאומיים] - 13 מאמרים
* [https://artuk.org/discover/artworks/search/actor:lhote-andre-18851962 חמש יצירות אמנות של אנדרה לוט] באתר Art UK 

== הערות שוליים ==

קטגוריה:ציירים צרפתים
קטגוריה:צרפתים שנולדו ב-1885
קטגוריה:צרפתים שנפטרו ב-1962
Prelude FLNG

Prelude FLNG היא פלטפורמת גז טבעי נוזלי צפה (FLNG) בבעלות רויאל דאטש של ונבנתה על ידי קונסורציום טכניפ סמסונג (TSC) בדרום קוריאה עבור מיזם משותף בין רויאל דאטש של, KOGAS ו-Inpex.<ref name="offenergy20121018"></ref><ref name="FinancialPost2013-12-05"></ref> הגוף הושק בדצמבר 2013.<ref name="Bbc2013-12-04"></ref>

הפלטפורמה באורך 488 מטרים, ברוחב 74 מטרים ובנויה מיותר מ-260,000 טון של פלדה.<ref></ref> הספינה נושאת כ-660,000 טון כשהיא עמוסה במלואה, יותר מפי חמש מיכולת הנשיאה של נושאת המטוסים נימיץ.<ref></ref> היא ה-FLNG הגדולה בעולם וכן המתקן הימי הגדול ביותר שנבנה אי פעם.

==קישורים חיצוניים==

== הערות שוליים ==

קטגוריה:גז טבעי
חשיבה תוצאתית

חשיבה תוצאתית היא תורת עבודה, החותרת לשיפור מתמיד של ארגונים (שירותים חברתיים בפרט) ושל תוצאות עשייתם. השיפור מושג באמצעות תכנון מנומק, ניטור שוטף של מידת השגת התוצאות ושימוש מושכל ורגיש בידע ובמידע. החשיבה התוצאתית כוללת מסגרת מושגית, תפיסתית ומעשית המאחדת בין שלושת הרכיבים לעיל: תכנון ההתערבות, המדידה והלמידה, בכל רמות ההתייחסות. היא מושתתת על מהלך חקרני ומבוסס-ידע שבו שמים דגש על רפלקציה והנמקה בכל צומתי קבלת ההחלטות. הייצוג הגרפי של התהליך הספירלי העומד בבסיס החשיבה התוצאתית מוצג בתרשים:
ממוזער

שלב התכנון – זיהוי של מי שעבורו ולמענו נועדה תוכנית ההתערבות, מאפייניו וכוחותיו; הגדרת הבעיות שמבקשים לפתור ותעדופן; הגדרה של התוצאות הרצויות ושל אבני הדרך להשגתן; בחירת דרכי הפעולה להשגת התוצאות; הקצאת משאבים ליישום ההתערבות.

שלב המדידה – גיבוש מערך המדידה, ובכלל זה הכרעות הנוגעות לשאלות: מה יימדד? באילו גישות וכלים תיעשה המדידה? מי יהיו מקורות המידע? באיזה אופן ייאסף המידע? באילו עיתוי ותדירות ייאסף המידע?

שלב הלמידה – עיבוד המידע והבנתו, הפקת מסקנות ולקחים ועדכון תוכנית ההתערבות על בסיסם.

==קישורים חיצוניים==
* טל ארזי, רינת נמר פורסטנברג, [https://brookdale.jdc.org.il/publication/outcome_thinking_guide/ המדריך האינטרגרטיבי לחשיבה תוצאתית], מכון מאיירס-ג'וינט-ברוקדייל, 2020

קטגוריה:ניהול
יחסי דרום אפריקה – צ'כיה

שגרירות דרום אפריקה בפראג
יחסי דרום אפריקה–צ'כיה הם היחסים הדיפלומטיים הרשמיים שבין דרום אפריקה לבין הרפובליקה הצ'כית.

== סקירה כללית ==
צ'כוסלובקיה כוננה יחסים דיפלומטיים עם דרום אפריקה באוקטובר 1991. לאחר פירוק צ'כוסלובקיה בינואר 1993 המשיכו היחסים בין המדינות.

== יחסים כלכליים ==
הייצוא העיקרי של דרום אפריקה לצ'כיה כולל מוצרי רכב, עפרות של מתכות בסיסיות ופירות ואגוזים. הייצוא העיקרי של צ'כיה לדרום אפריקה מורכב ממכונות וציוד תחבורה.

== נציגויות דיפלומטיות ==
* דרום אפריקה מחזיקה בצ'כיה שגרירות בפראג.
* צ'כיה מחזיקה בדרום אפריקה שגרירות בפרטוריה.

== קישורים חיצוניים ==

* [http://www.dirco.gov.za/foreign/bilateral/czech.html יחסי דרום אפריקה–צ'כיה], באתר משרד החוץ הדרום אפריקאי

== הערות שוליים ==
זנב סנונית יוליסס

זנב סנונית יוליסס (שם מדעי: Papilio ulysses) הוא מין של פרפר מהסוג זנב סנונית, הנפוץ באינדונזיה, אוסטרליה, פפואה גינאה החדשה ואיי שלמה. הוא דומה מאוד למין מורפו כחול המצוי באמריקה הדרומית.
מין זה תואר בשנת 1758 בידי החוקר קארולוס ליניאוס.

== אטימולוגיה ==
הפרפר נקרא על שם יוליסס, שמו הרומי של הגיבור היווני אודיסאוס שהוא אחת הדמויות של הספרות היוונית העתיקה והדמות המרכזית באודיסיאה.

== תפוצה ==
המין נפוץ בצפון-מזרח אוסטרליה, האי גינאה החדשה, איי מאלוקו, ארכיפלג ביסמרק וצפון-מערב איי שלמה.
== מאפיינים ==
לפרפר זה מוטת כנפיים של כ-14 סנטימטרים אך האורך משתנה בתת-מינים שלו. החלק העליון של הכנפיים הוא כחול ססגוני ואילו החלק התחתון שחור. הנקבה שונה מהזכר בכך שיש לה סהרונים קטנים וכחולים מאחורי הגב ושצבעה חום.

== בית גידול ==
מין זה חי ביערות טרופיים ובגנים.

== קישורים חיצוניים ==

קטגוריה:צבעוניים
קטגוריה:אוסטרליה: חרקים
קטגוריה:בעלי חיים ביערות הגשם של אוקיאניה

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:פפואה גינאה החדשה: חרקים
מחוז מערב קזחסטן

מחוז מערב קזחסטן (בקזחית: Батыс Қазақстан облысы; ברוסית: Западно-Казахстанская область) הוא אחד ממחוזות קזחסטן. נכון ל-2019, מונה אוכלוסיית המחוז 656,844 תושבים. בירת המחוז היא אורל, עיר בה 200,000 תושבים בערך.

==גאוגרפיה==
המחוז גובל ברוסיה, וקרוב להרי אורל. נהר אורל זורם מרוסיה אל הים הכספי דרך המחוז, מה שגורם לכך שחלק מהמחוז נמצא באירופה. המחוז גובל במחוז אקטובה ממזרח ובמחוז אטיראו מדרום. בנוסף, המחוז גובל במחוזות הבאים ברוסיה: מחוז אסטרחן מדרום-מערב, מחוז וולגוגרד ממערב, מחוז סראטוב מצפון-מערב, מחוז סמרה מצפון, ומחוז אורנבורג מצפון-מזרח.

==דמוגרפיה==
נכון לשנת 2020, אוכלוסיית המחוז היא 656,844 איש.

===קבוצות אתניות===
{| class="wikitable sortable"
|+
|-
! קבוצה אתנית !! %
|-
| קזחים|| 76.83
|-
| רוסים || 18.86
|-
| אחרים || 1.67
|-
| אוקראינים || 1.36
|-
| טטרים || 1.28
|}

==חלוקה מנהלית==
המחוז מחולק ל-12 נפות ולעיר אורל:
{| class="wikitable sortable"
|+
|-
! שם הנפה !! אוכלוסייה (2019) !! שטח (קמ"ר) !! צפיפות !! עיר בירה !! יבשת
|-
| נפת העיר אורל || 314,657 || 731 || 430.45 || אורל || אירופה
|-
| אקז'ייק || 40,102 || 25,200 || 1.59 || צ'פאיב || אסיה ואירופה
|-
| בוקיי אורדה || 15,026 || 19,200 || 0.78 || סאיקין || אירופה
|-
| בורילי || 56,533 || 5,600 || 10.10 || אקסאי || אסיה
|-
| קזטל || 28,823 || 18,600 || 1.55 || קזטל || אירופה
|-
| קרטובה || 15,328 || 10,000 || 1.53 || קרטובה || אסיה
|-
| ז'נקלה || 24,023 || 20,800 || 1.15 || ז'נקלה || אירופה
|-
| ז'ניבק || 16,083 || 8,200 || 1.96 || ז'ניבק || אירופה
|-
| שינגירלאו || 14,598 || 7,200 || 2.03 || שינגירלאו || אסיה
|-
| באיטרק || 58,595 || 7,400 || 7.92 || פרמיאוטנויה || אירופה
|-
| סירים || 18,520 || 11,900 || 1.56 || ז'ימפיטי || אסיה
|-
| טסקלה || 16,582 || 8,100 || 2.05 || טסקלה || אירופה
|-
| טרקטי || 37,974 || 8,400 || 4.52 || פיאודורובקה || אירופה ואסיה
|}
לשני מקומות במדינה יש מעמד של עיר, אורל ואקסאי.

==חברה==
ברבע האחרון של שנת 2020, מחוז מערב קזחסטן דיווח על אחוז אבטלה של 4.8%, ועל משכורת חודשית ממוצעת של 186,857 טנגה קזחית.

במהלך החצי הראשון של שנת 2020, התוצר החקלאי ברוטו עמד על 59,825,200,000 טנגה קזחית, כש59,676,100,000 טנגה באו מחוות בעלי חיים ושאר ה149,100,000 טנגה משירותים חקלאיים שונים. הגידולים העיקריים הם חיטה, שעורה, חמניות, חריע, ותפוחי אדמה. נכון ל-1 ביולי 2020, במחוז היו כ-691,800 ראשי בקר, 227,100 סוסים, 1,630,000 עופות, 1,210,000 כבשים, 243,900 עיזים, 16,200 חזירים, ו2,300 גמלים. יש במחוז 196 קואופרטיבים חקלאיים רשומים.

==תרבות==
במחוז מערב קזחסטן יש מורשת היסטורית ותרבותית עשירה. במחוז יש יותר מ-6,000 אתרים היסטוריים וארכאולוגיים מתקופות שונות, ו14 מונומנטים בעלי חשיבות לאומית. יש במחוז 24 מוזיאונים, כולל 2 פרטיים ו-13 באזורים כפריים. נכון לשנת 2019, במחוז יש 364 ספריות, שמתוכם, 340 בכפרים, עם 1,303,352 מבקרים ו-5,819,524 עובדים. הספריות של המחוז עובדות על דיגיטיזציה של הספרים שלהם, ובחצי הראשון של 2020, יש לספריות 4,642 ספרים דיגיטליים ו-175 עבודות אחרות. במחוז יש גם 263 מרכזים תרבותיים, כש237 מהם באזורים כפריים.

==ספורט==
בבירת המחוז אורל יש רק קבוצת בנדי מקצועית אחת, אקז'איק. בשנת 2016 הקבוצה של המחוז ניצחה באליפות הלאומית. בשנת 2014, הקבוצה קיבלה תואר לאומי בתחרות של בנדי קרח.

==קישורים חיצוניים==

* 
==הערות שוליים==

קטגוריה:קזחסטן: חלוקה מנהלית
ויליאם סטרוט

ויליאם סטרוט (באנגלית: William Strutt; 3 ביולי 1825 – 3 בינואר 1915) היה אמן אנגלי.

==ביוגרפיה==

סטרוט נולד בטייגנמות', דבון, אנגליה, והגיע ממשפחת אמנים, סבו, ג'וזף סטרוט, היה סופר ואמן ידוע, אביו, ויליאם תומאס סטרוט, היה צייר מיניאטורות. ויליאם סטרוט נהנה מחיי סטודנטים בפריז, צרפת ואנגליה, ולמד ציור פיגורטיבי והיסטורי. בתגובה לבעיות בעיניו, החליט סטרוט לבקר באוסטרליה, והגיע ב -5 ביולי 1850 לקולודן, שם גם התחתן.

במלבורן מצא סטרוט תעסוקה כמאייר במגזין אוסטרלי שפורסם על ידי תומאס האם, מכיוון שלא היה ביקוש לציורים הפיגורטיבים וההיסטוריים שבהם הוכשר. עם זאת, חלק מעיצוביו הובילו לעבודות, כולל עיצוב חותמת דואר חדשה.

למרות חוסר העניין בציורי ההיסטוריה הגדולים במלבורן, המשיך סטרוט לשרטט נושאים מתאימים, כולל ציור השריפות 'יום חמישי השחור', שפרצו במושבה ב -6 בפברואר 1851. משרטוטים אלה חיבר סטרוט את אחד מהציורים הבולטים שלו "יום חמישי השחור, 6 בפברואר". 1851 שתיאר בעלי חיים ואנשים בורחים מהאש.

בפברואר 1852 הצטרף סטרוט לזרם הגובר של גברים שנסעו לחפש זהב מסביב לבלאראט, ויקטוריה. אף שעבד בשדות הזהב במשך שמונה עשרה חודשים הוא לא מצא כלום. הוא חזר למלבורן באמצע 1853 והיה מעורב באופן פעיל בזירת התרבות בעיר, ביצע מספר עבודות פורטרטים והצטרף למייסדי האגודה הוויקטוריאנית לאמנויות יפות - שהפכה בשנת 1856 לחברת האמנים הוויקטוריאנית.

התעניינותו של סטרוט בתיאור האירועים הבולטים של המושבה התעוררה על ידי האירועים סביב משלחת החקר הוויקטוריאנית שהובילו רוברט בורק וויליאם וילס בשנים 1860–1861. הוא ערך כמה רישומים על ההכנות שלהם ברויאל פארק, מלבורן, ועקב אחר המסע במחנה הראשון באסנדון, ויקטוריה. שטרוט אסף גם רישומים ממקור ראשון ממשלחת ההצלה ומהשורד היחידי מהמשלחת מג'ון קינג עם שובו.

סטרוט עזב את ויקטוריה בשנת 1862.

הוא היה אדם דתי מאוד, וחשש לגדל את ילדיו במה שהוא ראה כחברה חסרת אמונה. הוא חזר לאנגליה שם השלים שתי עבודות עיקריות המבוססות על רישומים אוסטרליים. הוא המשיך לצייר את הציורים האוסטרלים שלו כדי לייצר ציורי שמן גדולים, כולל קבורת בורק.

בשנת 1861 הוא צייר סצינות מדומיינות ממלחמת טרנאנקי הראשונה על פי סקיצות שצייר בתקופתו בניו זילנד בשנים 1855–1856.

ויליאם סטרוט נפטר בוואדהרסט, סאסקס, אנגליה ב־3 בינואר 1915.

== גלריה ==
<gallery mode="packed" heights="170">
File:William Strutt Black Thursday detail.jpg|שריפות יום חמישי השחור - פרט

File:Robert O'Hara Burke.jpg|דיוקן של החוקר רוברט בורק

File:William Strutt - The Burial of Burke, 1911.jpg|קבורת בורק

File:William Strutt Bushrangers.jpg| משטרת הערבות

File:William Strutt - A little child shall lead them.jpg|ונער קטון נוהג בם
</gallery>

== קישורים חיצוניים ==

== הערות שוליים ==

קטגוריה:ציירים בריטים
קטגוריה:ציירים אוסטרלים
קטגוריה:בריטים שנולדו ב-1825
קטגוריה:בריטים שנפטרו ב-1915
פיג'ו סוג 146

פיג'ו סוג 146 (בצרפתית: Peugeot Type 146) היא מכונית "Torpedo" בסגנון גוף "Phaeton" פתוחה, אשר יוצרה בין השנים 1914–1913 בצרפת

=="פיג'ו סוג 146"==
* דגמי "פיג'ו סוג 146" הוגדרו כסוג של מכונית "Torpedo (automobile)" .
* יוצרו 428 יחידות
* 4 דלתות, 5 מושבים
* מנוע בנזין קדמי V4 צילינדרים, 4,536 סמ"ק המפיק 18 כ"ס, הנעה אחורית
* מחיר היחידה עמד על 13,000 פרנק צרפתי ישן (שנת 1913, צרפת)

===גרסאות===
* "פיג'ו 146"
* "פיג'ו 146S"
* "פיג'ו 146A"

==במלחמת העולם הראשונה==
במהלך מלחמת העולם הראשונה שימשה המכונית כרכב שירות של קצינים או במשימות של רכבי בריאות.

דגמי "פיג'ו סוג 146" שימשו גם טנדרים לכיבוי אש בגלל השלדה הגדולה שלהם. מספר יחידות "פיג'ו 146", יחד עם "פיג'ו סוג 148" ו-פיג'ו סוג 153, הוסבו למכונית המשוריינת של פיג'ו .

==ראו גם==
* פיג'ו סוג 156
* פיג'ו סוג 174

==קישורים חיצוניים==

==הערות שוליים==

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1913
קטגוריה:מכוניות צרפתיות
146
גרנד פרי אמיליה-רומאניה

גרנד פרי אמיליה-רומאניה הוא מרוץ גרנד פרי, שנערך במסגרת אליפות הפורמולה 1 במסלול הבין-לאומי אנזו ודינו פרארי, הידוע כאימולה.

==היסטוריה==
התפרצות מגפת הקורונה בעולם בתחילת שנת 2020 הובילה לעיכוב ושינוי לוח המרוצים שתוכנן לעונה. גרנד פרי אמיליה-רומאניה נוסף ללוח המרוצים המחודש במהלך חודש יולי, כאירוע חד-פעמי, יחד עם מרוצים נוספים שהוחזרו ללוח המרוצים במקום מרוצים שבוטלו. בשל אילוצים לוגיסטיים האירוע נערך במסגרת של יומיים בלבד, כאשר בשבת התקיים אימון אחד בלבד ומקצה דירוג. ולטרי בוטאס זינק מהפול פוזישן, אך לואיס המילטון, בן קבוצתו, ניצח במרוץ.

המשך התפשטות המגפה בעולם הובילה להחזרת המרוץ גם ללוח המרוצים של עונת 2021, כמרוץ השני בעונה, במקומו של גרנד פרי סין שבוטל. המילטון זינק מהפול פוזישן, אך איבד את ההובלה בזינוק לטובת מקס ורסטאפן, שזינק מהמקום השלישי ושמר על ההובלה לאורך כל המרוץ.

המרוץ נכלל גם בלוח המרוצים של עונת 2022 ומארגני האליפות הכריזו על חתימת חוזה לקיומו עד לעונת 2025.

המרוץ אמור היה להיות המרוץ השישי בעונת 2023 ותוכנן להתקיים ב-21 במאי. גשמים כבדים שירדו באזור בשבוע שקדם למרוץ גרמו להצפות והובילו להחלטה על ביטול המרוץ שלושה ימים לפני תחילת האירועים. הצוותים הטכניים, שכבר היו במסלול ועסקו בהכנת הציוד, התבקשו לפנות אותו.

== מנצחים לפי שנה ==
{| class="wikitable" style="font-size: 95%;"
|-
! שנה
! נהג
! קבוצה
|-
! 2020
| לואיס המילטון
| מרצדס
|-
! 2021
| מקס ורסטאפן
| רד בול
|-
! 2022
| מקס ורסטאפן
| רד בול
|-
! 2022
| colspan="2" | לא התקיים בשל שיטפונות
|-
! 2024
| מקס ורסטאפן
| רד בול
|-
|}

==הערות שוליים==

אמיליה-רומאניה
קטגוריה:איטליה: ספורט מוטורי
קטגוריה:אמיליה-רומאניה: ספורט
מונטרי קמאהני

מונטרי קמאהני (באנגלית: Montari Kamehani; נולד ב-1 בפברואר 2000) הוא כדורגלן גנאי, המשחק בעמדת המגן השמאלי במ.ס. אשדוד.

==קריירה==
קמאהני התחיל את הקריירה שלו במחלקת הנוער של דרימס. ב-11 באפריל 2018, קמאהני ערך את הופעת הבכורה שלו בקבוצה הבוגרת בהפסד 1–2 לבצ'אם יונייטד. עד לסיום העונה, קמאהני רשם עוד 7 הופעות בקבוצה הבוגרת.

ב-12 ביוני 2019, קמאהני חתם במ.ס. אשדוד מליגת העל. ב-30 ביולי, ערך את הופעת הבכורה שלו בקבוצה בניצחון 2–3 נגד הפועל תל אביב. ב-24 ביוני 2020, קמאהני הבקיע את שער הבכורה שלו בקבוצה בהפסד 2–3 להפועל כפר סבא.

לזכותו של קמהאני, 3 הופעות בנבחרת גאנה בכדורגל עד גיל 20.

==קישורים חיצוניים==

==הערות שוליים==

קטגוריה:כדורגלנים גנאים
קטגוריה:מגני כדורגל גנאים
קטגוריה:כדורגלני מועדון ספורט אשדוד
קטגוריה:כדורגלנים זרים בישראל
קטגוריה:ספורטאים גנאים בישראל
קטגוריה:גנאים שנולדו ב-2000
אקילה פולונארה

אקילה פולונארה (באיטלקית: Achille Polonara) הוא כדורסלן איטלקי, המשחק בעמדות הסנטר והפאוור פורוורד בפנרבחצ'ה מליגת העל הטורקית ומהיורוליג.

== קריירה ==
=== טראמו באסקט ===
לאחר שסיים את מחלקות הנעור של טראמו באסקט פולונארה הועבר לקבוצת הבוגרים. בעונתו הראשונה בגלל גילו הצעיר לא שותף בהרבה מהמשחקים של קבוצתו. בהמשך התקופה בטרמו באסקט שותף הרבה יותר ואפילו נבחר למשחק האולסטאר של ליגת העל האיטלקית.

=== פלקנסטרו וארזה ===
בעבות משבר כלכלי נאלצה טארמו באסקט לשחרר את פולונארה, שנאלץ לחפש קבוצה חדשה ובחודש יולי חתם בפלקנסטרו וארזה. בעונה הסדירה של ליגת העל האיטלקית הקבוצה סיימה במקום הראשון לפני דינמו סאסארי שסיימה במקום השני. באותה עונה פולונארה העמיד ממוצעים של: 9.5 נקודות, 5.4 ריבאונדים ו-1.6 חטיפות. בעונתו השנייה בקבוצה הקבוצה הגיעה למוקדמות היורוליג אך הפסידו 74–79 לאולדנבורג הגרמנית כשפולונארה קלע 18 נקודות, בגלל משחק זה הקבוצה ירדה ליורוקאפ שם סיימה במקום השלישי בבית 3. ביורוקאפ פולונארה העמיד ממוצעים של: 7.2 נקודות ו-3.6 ריבאונדים. פולונארה נבחר שוב פעם לאוסטאר של ליגת העל האיטלקית שם זכה בתחרות ההטבעות ביום הולדתו. בסוף העונה וארזה סיימה את החוזה עם נותן החסות שלה ונאלצה לוותר על פולונארה לעונה הבאה.

=== פלקנסטרו רג'אנה ===
ביולי 2014 חתם פולונארה בפלקנסטרו רג'אנה האיטלקית. פלקנסטרו רג'אנה סיימה במקום השלישי מתוך שלוש בשלב הבתים הראשון ביורוקאפ שם פולונארה העמיד ממוצעים של: 11.0 נקודות, 6.4 ריבאונדים, 1.3 אסיסטים ו-1.1 חטיפות בעשרה משחקים שבכולם פתח בחמישייה. במחזור השביעי פולונארה זכה בפרס ה-MVP של המחזור עם 24 נקודות. באותה עונה דורג פולונארה במקום החמישי בליגה האיטלקית בנקודות עם 18.1 נקודות בממוצע למשחק. בליגה האיטלקית הקבוצה סיימה במקום השני עם הפסד 3–4 לדינמו סאסארי בסדרת הגמר. בעונתו השנייה העמיד ממוצעים של: 11.1 נקודות, 6.9 ריבאונדים ו-1.4 אסיסטים (ביורוקאפ). בעונתו השלישית הקבוצה סיימה במקום ה-שישי בליגת העל האיטלקית.

=== דינמו סאסארי ===
לפני עונת 2017\2018 חתם פולונארה בדינמו סאסארי האיטלקית. בעונתו הראשונה בקבוצה היא הודחה מליגת האלופות בכדורסל ונשרה ליורופקאפ שם הגיע לשמינית הגמר והפסידה 153–155 (בסיכום שני המשחקים) לא.ס.ס.מ לה פורטל הצרפתית. בעונתו השנייה הייתה זאת אחת העונוצ הטובות של הקבוצה. בעונתו השנייה בקבוצה היא זכתה ביורופקאפ עם ניצחון 0–2 בסדרת הגמר את ס. אוליבר וירצבורג.

=== באסקוניה ויטוריה ===
בעונה הראשונה שלו הקבוצה שיחקה ביורוליג ובליגת העל הספרדית. ביורוליג פולונארה העמיד ממוצעים של: 3.1 נקודות ו-2.6 ריבאונדים. באותה עונה הקבוצה זכתה בליגת העל הספרדית לאחר ניצחון 67–69 על ריאל מדריד. בעונתו השנייה העמיד פולונארה ממוצעים של: 12.2 נקודות, 6.6 ריבאונדים, 1.9 אסיסטים ו-1.2 חטיפות (ביורוליג) באותה עונה סיימה הקבוצה במקום ה-10 ביורוליג.

==קישורים חיצוניים==

קטגוריה:כדורסלני פלקנסטרו רג'אנה
קטגוריה:כדורסלני דינמו סאסארי
קטגוריה:כדורסלני סאסקי בסקוניה
קטגוריה:כדורסלנים איטלקים
קטגוריה:כדורסלני נבחרת איטליה
קטגוריה:איטלקים שנולדו ב-1991
קטגוריה:כדורסלנים איטלקים באולימפיאדת טוקיו (2020)
פרי גרף

פרי גרף (; 14 בדצמבר 1931 - 26 ביולי 2017) היה זמר אוסטרי.

== קריירה ==
בשנת 1959, גרף נבחר על ידי רשות השידור האוסטרית לייצג את מדינתו באירוויזיון 1959, עם השיר "Der K und K Kalypso aus Wien". השיר הגיע למקום התשיעי עם 4 נקודות, שתיים משוודיה, אחת ממונקו ואחת משווייץ.<ref>[http://www.esc-history.com/details.asp?key=44 ESC History 1959]</ref> לאחר השתתפותו באירוויזיון, גרף הופיע במספר תוכניות טלוויזיה אוסטריות וגרמניות, דוגמת "ZDF-Hitparade". בשנות השבעים, עבר גרף לפינלנד והקים להקה שהתפרסמה בעקבות גרסאות כיסוי לשירי האמן אלביס פרסלי. גרף החזיק באזרחות כפולה, אוסטרית ופינית.

נפטר ב-26 ביולי 2017.

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אוסטרים
קטגוריה:שחקני קולנוע וטלוויזיה פינים
קטגוריה:זמרים אוסטרים
קטגוריה:זמרים פינים
קטגוריה:משתתפי אירוויזיון 1959
קטגוריה:נציגי אוסטריה באירוויזיון
קטגוריה:אוסטרים שנולדו ב-1931
קטגוריה:אוסטרים שנפטרו ב-2017
אוסמה ח'לאילה

אוסאמה ח'לאילה (בערבית: أسامة خلايلة; נולד ב-6 באפריל 1998) הוא כדורגלן ערבי-ישראלי, המשחק בעמדת החלוץ בגבאלה מליגת העל האזרית.

==קריירת מועדונים==
ח'לאילה נולד בסח'נין, ישראל, למשפחה ערבית-מוסלמית. אחיו הצעיר הוא הכדורגלן מוחמד ח'לאילה<ref></ref>.

צעדיו הראשונים בכדורגל היו בקבוצת הילדים של הפועל משגב, ושיחק בין היתר גם במכבי חיפה ובמכבי נתניה. בגיל 17 הצטרף לקבוצת הנוער של בני סכנין.

ב-6 במאי 2017 ערך ח'לאילה את הופעת הבכורה שלו בקבוצה הבוגרת של בני סכנין, בהפסד 1–5 לבית"ר ירושלים, במסגרת ליגת העל.

בעונת 2019/2020 בליגה הלאומית הפך ח'לאילה לשחקן הרכב בקבוצה. ב-22 באוגוסט הבקיע ח'לאילה את שער הבכורה שלו בקבוצה, בניצחון 2–3 מול הפועל אום אל-פחם. את העונה סיים ח'לאילה עם 13 שערים ב-32 משחקי ליגה, והיה שותף לחזרה של הקבוצה לליגת העל, לאחר שירדה עונה קודם לכן לליגה הלאומית.

ב-2 בנובמבר 2020 הבקיע ח'לאילה את שער הבכורה שלו בליגת העל, בתיקו 2–2 נגד הפועל באר שבע.

ב-22 ביוני 2021 חתם במכבי תל אביב מליגת העל לשלוש שנים. ב-29 ביולי הבקיע צמד ראשון במדי הקבוצה, בניצחון 1–3 על סוטייסקה ניקשיץ' המונטונגרית במוקדמות הקונפרנס ליג של אופ"א<ref></ref>.

ב-6 בספטמבר 2022 הושאל למכבי בני ריינה מליגת העל, לעונה אחת.
ב-4 ביולי 2023 חתם בגבאלה מליגה האזרית.

== קריירה בינלאומית ==
שיחק בנבחרות הנוער של ישראל עד גיל 19 ועד גיל 18, ולזכותו גם שמונה הופעות בנבחרת ישראל הצעירה עד גיל 21.

בנובמבר זומן לראשונה לסגל הנבחרת הבוגרת של ישראל. ב-9 ביוני 2021 ערך את הופעת הבכורה שלו במדי הנבחרת הבוגרת, כשנכנס כמחליף במשחק ידידות מול פורטוגל, שהסתיים בהפסד בתוצאה 0–4.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלנים ערבים ישראלים
קטגוריה:סח'נין: כדורגלנים
קטגוריה:כדורגלני בני סכנין
קטגוריה:כדורגלני מכבי תל אביב
קטגוריה:כדורגלני מכבי בני ריינה
קטגוריה:כדורגלני גבאלה
קטגוריה:כדורגלני נבחרת ישראל
קטגוריה:כדורגלנים ישראלים באזרבייג'ן
קטגוריה:מוסלמים
קטגוריה:ישראלים שנולדו ב-1998
יחסי ניו זילנד – צ'כיה

יחסי ניו זילנד–צ'כיה הם היחסים הדיפלומטיים הרשמיים שבין ניו זילנד לבין הרפובליקה הצ'כית.

== סקירה כללית ==
היחסים הרשמיים בין צ'כוסלובקיה לניו זילנד כוננו לראשונה בשנת 1924 כאשר הוקמה קונסוליית כבוד בוולינגטון.

בשנת 1954 נפתחה הקונסוליה הכללית הצ'כוסלובקית בוולינגטון. בתקופה שלאחר מכן הוסמך שגריר צ'כוסלובקיה לממשלת ניו זילנד מג'קרטה, אינדונזיה. מאז 9 בפברואר 1988 הוסמך השגריר מקנברה, אוסטרליה.

ב-1 בינואר 1993 ניו זילנד הכירה בצ'כיה ובאותו יום כוננו שתי המדינות יחסים דיפלומטיים. ב-5 במרץ 1994 נפתחה בפראג קונסוליית הכבוד של ניו זילנד. ביולי 2001 נחנכה קונסוליית הכבוד הצ'כית באוקלנד.

בוהמים, מורבים וסלובקים הגיעו לראשונה לניו זילנד בשנות ה-60 של המאה ה-20. הגירה נוספת התקיימה לאחר סוף שנות השישים. יותר מ-3,700 צ'כים מבקרים בניו זילנד מדי שנה. כמאה ניו זילנדים הם תושבים ותיקים בצ'כיה. מספר חיילים ניו זילנדים שנפלו במלחמת העולם השנייה קבורים גם בקברי המלחמה של חבר העמים הבריטי בצ'כיה.

== ביקורים רשמיים ==
הביקור הרשמי הצ'כי המשמעותי ביותר בניו זילנד היה ביקורו של הנשיא ואצלב האוול במרץ 1995. מר איוון קוקרניק, שר האוצר ומר יוסף טוסובסקי, מושל הבנק הלאומי הצ'כי, היו בין חברי המשלחת שלו. ההסכם למניעת מיסוי כפול נחתם במהלך הביקור.

== יחסים כלכליים ==
בשנת 2019 הסתכם הסחר בין המדינות ב-206 מיליון דולר ניו זילנדי. היצוא לצ'כיה הסתכם ב-34 מיליון דולר ניו זילנדי וכלל בעיקר: מכונות וציוד מכני, שאריות מזון, פסולת ומספוא, ואילו היבוא מצ'כיה הסתכם ב-146 מיליון דולר ניו זילנדי וכלל בעיקר: כלי רכב, חלקים ואביזרים.

== נציגויות דיפלומטיות ==
* ניו זילנד מיוצגת בצ'כיה באמצעות שגרירותה בברלין, גרמניה, ובנוסף מחזיקה קונסוליית כבוד בפראג.
* צ'כיה מחזיקה בניו זילנד באמצעות שגרירותה בקנברה, אוסטרליה, ובנוסף מחזיקה קונסוליות באוקלנד, וולינגטון וסידני.

== קישורים חיצוניים ==

* [https://www.mzv.cz/canberra/en/bilateral_relations/bilateral_relations_with_new_zealand/bilateral_relations_with_new_zealand.html יחסי ניו זילנד–צ'כיה], באתר משרד החוץ הצ'כי

== הערות שוליים ==
Der K und K Kalypso aus Wien

"Der K und K Kalypso aus Wien" (בעברית: "ה-K וה-K שרים קליפסו בווינה") הוא סינגל שהוקלט על ידי הזמר האוסטרי פרי גרף. השיר ייצג את אוסטריה באירוויזיון 1959.

== רקע ==
השיר בוצע על ידי גרף בשפה הגרמנית, שפתה הרשמית של אוסטריה עד שנת 1966. מבחינה לירית, השיר יוצא דופן משאר שירי התחרות. הוא מציג שלל סגנונות מוזיקליים שאינם אופיינים לאירופה הקלאסית, דוגמת פופ, ג'אז וקליפסו.

== באירוויזיון ==
ב-11 במרץ 1959, השיר בוצע על ידי גרף באירוויזיון. גרף שובץ תשיעי בסדר ההופעות, לפני הממלכה המאוחדת ואחרי שווייץ. השיר זכה במקום התשיעי עם ארבע נקודות.

== הערות שוליים ==

קטגוריה:שירי 1959
קטגוריה:סינגלים מ-1959
קטגוריה:שירי אירוויזיון 1959
קטגוריה:שירי אוסטריה באירוויזיון
קטגוריה:שירים בגרמנית
קטגוריה:שירים על וינה
פיראס אבו עקל

פיראס אבו עקל (בערבית: فراس ابو عقل; נולד ב-8 בפברואר 1997) הוא כדורגלן ערבי-ישראלי, המשחק בעמדת הקשר האחורי בעירוני טבריה.

==קריירה==
אבו עקל נולד באום אל-פחם, ישראל, למשפחה ערבית-מוסלמית.

אבו עקל החל את הקריירה שלו בקבוצת הילדים של מכבי ברקאי. בגיל 14 הצטרף למחלקת הנוער של בית"ר טוברוק.

בקיץ , אבו עקל חתם בהפועל אום אל-פחם מליגה א' צפון. ב-8 בספטמבר, אבו עקל ערך את הופעת הבכורה שלו בקבוצה בהפסד 0–2 להפועל רובי שפירא חיפה. ב-16 במרץ 2018, אבו עקל הבקיע את שער הבכורה שלו בקבוצה בניצחון 0–3 נגד מ.ס. טירה.

בקיץ , אבו עקל חתם בהפועל אכסאל מהליגה הלאומית. אבו עקל, רשם במדי הקבוצה 29 הופעות, ללא שערים. בסיום העונה, אכסאל ירדה לליגה א'.

ביולי , אבו עקל נבחן במ.ס. אשדוד מליגת העל וב-8 באוגוסט 2019, אבו עקל חתם בקבוצה. ב-24 באוגוסט, ערך את הופעת הבכורה שלו בליגת העל בתיקו 1-1 נגד הפועל חדרה.

ב-5 ביולי 2022 חתם בקבוצת גבאלה מהליגה באזרבייג'ן.

ב-10 ביוני 2024 חתם בקבוצת עירוני טבריה מליגת העל הישראלית.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלנים ערבים ישראלים
קטגוריה:אום אל-פחם: כדורגלנים
קטגוריה:כדורגלני הפועל אום אל-פחם
קטגוריה:כדורגלני הפועל אכסאל
קטגוריה:כדורגלני מועדון ספורט אשדוד
קטגוריה:כדורגלני גבאלה
קטגוריה:כדורגלני עירוני טבריה
קטגוריה:כדורגלנים ישראלים באזרבייג'ן
קטגוריה:מוסלמים
קטגוריה:ישראלים שנולדו ב-1997
הבשורות של ורדזיה

הבשורות של וַרְדְּזִיָּה (בגאורגית: ვარძიის სახარება, וַרְדְּזִיִּיס סַאֲחָרֶבָּה) או ארבעת הבשורות של ורדזיה או הארבעה של ורדזיה (גאורגית: ვარძიის ოთხთავი, וַרְדְּזִיִּיס אוֹתְחְתָאוִוי) הוא כתב-יד ליטורגי מאוייר מהמאה ה-12 או ה-13 של ארבע הבשורות הקנוניות שהיה שייך ככל הנראה למלכה תמר. כתב-היד נשמר בוורדזיה עד המאה ה-16; לאחר שהצבא הפרסי-ספווי בראשות השאה שאה תהמאספ הראשון פשט על ורדזיה בשנת 1551 ובזז אותה, פדה אותו בנו של לוואן מלך קאחתי , והעניק אותו שוב לורדזיה. כיום כתב-היד נמצא במרכז הלאומי לכתבי-יד של גאורגיה (סימון: Q-899).

כתב-היד מכיל 289 דפים בגודל 23X18 סנטימטרים כתובים על גבי קלף איכותי. כתב-היד נכרך בתחילה בכריכה כסופה עם עם דמותה של הבתולה מרים, אולם כריכה זו נבזזה מאוחר יותר והוחלפה בכריכה אחרת.

הטקסט בכתב-היד בכתב קליגרפי בכתיב הנוסחורי , בשני טורים. הכותרות עוטרו בצבע סינגור בכתב אֲסוֹמְתַווְרּוּלִי . גולת הכותרת של הטקסט, האותיות הרישיות נעשו בצבע זהב. כתב היד מובחן בעיצובו המפואר והמקורי. תמונות של המבשרים משולבות בטקסט והן קטנות יותר מאשר מיניאטורות המבשרים בכתבי בשורות אחרים. המיניאטורות מעוטרות בקישוטים מקוריים.

== קישורים חיצוניים ==

== הערות שוליים ==

קטגוריה:כתבי יד גאורגיים
קטגוריה:כתבי יד מאוירים
קטגוריה:כתבי קודש נוצריים
איזבל מאי טווידל

איזבל מאי (דיאנה) טווידל (באנגלית: Isabel May Tweddle 1875 – 1945), הייתה ציירת אוסטרלית. היא הייתה חברה באגודת נשים ציירות ופסליות במלבורן.<ref></ref>

== ביוגרפיה ==
טווידל נולדה לאיזבל מאי האנטר ב־26 בנובמבר 1875 בניו סאות' ויילס. בשנים 1894 עד 1897 למדה בבית הספר בגלריה הלאומית במלבורן.<ref></ref> שם היא פגשה את האמנית עדה מאי פלנטה.

לאחר לימודיה החלה להציג בחברת האמנים הוויקטוריאנית. בשנת 1904 התחתנה עם ג'וזף ת'ורנטון טווידל, איש עסקים ופילנתרופ אוסטרלי. [3] בני הזוג טיילו ברחבי אירופה והתגוררו בלונדון שבאנגליה בשנת 1921. טווידל ביקרה בסקנדינביה ובאוקיינוס השקט (איי שלמה, גינאה החדשה ויפן). ציוריה מטיולים אלה הוצגו בלונדון.

לטווידל היה עניין באמנות פוסט-אימפרסיוניסטית, בעיקר בגלל יצירתם של ארנולד שור וויליאם פרטר. נראה שהיא השפיעה על אמנים נוספים: סיביל קרייג, פגי קרומבי ועל ג'סי מקינטוש.

היא הייתה חברה בקבוצות אמנותיות רבות במלבורן - קבוצת האמנות העכשווית, החברה לאמנות מודרנית, אגודת מלבורן של נשים ציירות ופסליות, והמועדון לאמנות נשים.

ציוריה מוצגים באוספים של מוזיאון האמנות שפרטון, הגלריה הלאומית של ויקטוריה, והגלריה לאמנות של ניו סאות' ויילס.

היא נפטרה ב־9 ביולי 1945 במלבורן.

טווידל פלייס בקנברה נקרא לכבודה.

== גלריה ==
<gallery mode="packed" heights="170">
File:Roses by Hunter.jpg|ורדים
File:Tweddle-Beach.jpg|חוף ים
File:Still Life by Hunter.jpg|טבע דומם
File:Through the Forrest.jpg|ביער
File:Elizabeth Bay by Isabel May Hunter became Isabel May Tweddle.jpg|מפרץ אליזבת
</gallery>

== קישורים חיצוניים ==

== הערות שוליים ==

קטגוריה:ציירות אוסטרליות
קטגוריה:ילידות 1875
קטגוריה:נפטרות ב-1945
לוזיאניה

לוזיאניה (בפורטוגזית: Luziânia) היא עיר במדינת גויאס שבברזיל. העיר מרוחקת כ-68 קילומטרים מבירת ברזיל, ברזיליה. גובהה של העיר הוא 930 מטרים ושטחה 3,961 קמ"ר. העיר נוסדה ב-13 בדצמבר 1746.

== דמוגרפיה ==
{| class="wikitable"
|+אוכלוסייה לפי שנים
!שנה
!אוכלוסייה
|-
|1980
|92,817
|-
|1996
|246,000
|-
|2010
|174,531
|-
|2020
|211,508<ref name=":0" />
|}
לפי מפקד האוכלוסין שנערך ב-2020, מספר התושבים בעיר הוא 174,531. העיר ממוקמת במקום ה-155 מתוך 5,570 ערים בגודל האוכלוסייה בברזיל, ובמקום החמישי מתוך 246 במדינה גויאס. באזור הכפרי של העיר מתגוררים כ-20,000 תושבים.<ref name=":0"></ref> בשנת 1996 גדלה האוכלוסייה של העיר בפי יותר מ-250%, אך האוכלוסייה הצטמצמה לאחר שהוקמו ערים וכפרים חדשים והעיר התפצלה.

=== צפיפות אוכלוסייה ===
בשנת 2010, צפיפות האוכלוסייה של העיר הייתה 44.06 נפשות לקמ"ר, לעומת שנת 2007, שאז צפיפות האוכלוסייה הייתה 49.49 נפשות לקמ"ר.<ref name=":0" />

== בריאות ==
נכון לשנת 2000, יש בעיר 2 בתי חולים. אחוזי תמותת התינוקות החלו לרדת: ב-2000, אחוז תמותת התינוקות היה 2.1%, ואילו ב-2017, אחוז התמותה עמד על 1.06%.<ref name=":0" />

== חינוך ==
נכון ל-2018, יש בעיר 95 בתי ספר יסודיים ו-35 בתי ספר תיכון. נכון ל-2010, אחוז הרשומים ללימודים בעיר בין הגילאים 6–14, עומד על 97%, מה שמראה שיפור ניכר, שבשנת 2000 אחוז הרשומים עמד 89.2%. העיר ממוקמת במקום ה-176 מתוך 246 הערים במדינת גויאס מבחינת תמותת תינוקות, ובמקום ה-3,641 מתוך 5,570 הערים בברזיל.<ref name=":0" />

== כלכלה ==
המקור העיקרי לכלכלתה של העיר מגיע מחקלאות, ובעיקר משעועית, אורז, כותנה, פסיפלורה, תירס ופולי סויה. עוד משפיע עיקרי על הכלכלה הוא גידול בקר וגם סחר באבנים יקרות ויהלומים. נכון ל-2015, 56.3% מהכנסותיה של העיר הן ממקורות חיצוניים.<ref name=":0" />

==קישורים חיצוניים==

* 

==הערות שוליים==

קטגוריה:גויאס: ערים
קטגוריה:יישובים שהוקמו ב-1746
אהוד (מאמן לוחמה אווירית)

אהוד (באנגלית LVC, ראשי תיבות של Live, Virtual, Constructive) היא מערכת אימון לפלטפורמות אוויריות תוצרת מפעל מלמ של התעשייה האווירית לישראל. המערכת מאפשרת למטוסי קרב או כלי טיס אחרים להתאמן בסיטואציות קרב מורכבות שיקר או בלתי אפשרי לייצר, בעזרת שילוב הדמיה ומציאות רבודה המשולבת עם טיסה אמיתית של הטייס על כלי הטיס.

מערכות אהוד מאפשרות להקליט את מהלך הלחימה ולבצע בחדר התחקורים לאחר הטיסה ניתוח מעמיק של הטיסה יחד עם הצגת סימולציה של "מה היה קורה אילו" כגון אם הטייס היה מבצע תמרון אחר, או מגיב אחרת לטיל שירו עליו, ולהראות אם אופני תגובה אחרים היו יעילים יותר.

אהוד מאפשר לטייסות שלמות להתאמן יחד בתרחיש מסונכרן כאשר כל פוד של אהוד מחובר גם למערכות האחרות ולמערכת שליטה ובקרה מרכזית, באמצעות "דאטה לינק", רשת תקשורת שפותחה בתעשייה האווירית, ומאפשרת מעבר מידע בין כל נקודות הקצה, וכן נותנת הרשאות שיתוף מידע לפי הצורך לכל פוד, ובכך לדמות מצב אמיתי וכן לעמוד בדרישות סייבר שונות. דורות מתקדמים של אהוד מאפשרים גם למסוקים כגון אפאצ'י להשתתף בסימולציית הלחימה.

מערכות אימון מסוג אהוד נמצאות בשימוש נרחב בעולם, כולל צבאות של מעל 17 מדינות.

==קישורים חיצוניים==
* [https://www.iai.co.il/p/lvc Live, Virtual, Constructive], באתר התעשייה האווירית 
* [https://www.iai.co.il/heb/node/167 התעשייה האווירית תספק לחיל האוויר הישראלי מערכות לאימון בקרבות האוויר של מטוסי האימון "לביא" מול מטוסי קרב], אתר התעשייה האווירית, יוני 2017

== הערות שוליים ==

קטגוריה:מוצרי מפעל מלמ
קטגוריה:ציוד צבאי
קטגוריה:תעופה צבאית
קטגוריה:סימולציה
יחסי בוטסואנה–סין

יחסי בוטסואנה–סין הם היחסים הבילטרליים בין בוטסואנה לבין הרפובליקה העממית של סין. היחסים כוננו לראשונה ב-6 בינואר 1975. בוטסואנה מקיימת את מדיניות סין האחת, שפירושה שבוטסואנה אינה מקיימת יחסים עם הרפובליקה הסינית (טאיוואן). לאחר רעידת האדמה בסצ'ואן בשנת 2008, ממשלת בוטסואנה תרמה מיליון פולה. 

== התפתחות כלכלית ==
החל משנות ה-80, היחסים הכלכליים והמסחריים התרחבו במהירות בין שתי המדינות. בשנת 2008, היקף הסחר הכולל בין בוטסואנה לסין עמד על כמעט 360 מיליון דולר. בינואר – אוקטובר 2009, היקף הסחר הסתכם ב-193 מיליון בתוך עשרה חודשים למרות המיתון העולמי ב-2008. בפברואר 2009 דחקו בכירים סינים בבוטסואנה להרחיב עוד יותר את היחסים הכלכליים, במיוחד בתעשיית היהלומים המכריעה של בוטסואנה, בשל הביקוש הסיני הגובר ליהלומים לנוכח הפחתת הביקוש בכלכלות הגדולות האחרות.<ref>[https://archive.today/20120710011538/http://en.afrik.com/article15288.html China moves to rescue Botswana’s diamond industry] Afrik.com, 11 February 2009</ref>

=== מימון פיתוח סיני ===
מאז הפורום הראשון בנושא שיתוף פעולה של סין–אפריקה בשנת 2000, ממשלת סין העבירה 129 מיליון דולר במימון פיתוח לבוטסואנה. מתוך סך הכל, 52 מיליון דולר בלבד נופלים תחת קריטריוני ה-OECD-DAC לסיוע רשמי בפיתוח. בנק אקסים של סין סיפק את יתרת המימון לבוטסואנה למימון פרויקט הכביש Lethlhakeng-Kang.<ref>Austin Strange, Bradley C. Parks, Michael J. Tierney, Andreas Fuchs, Axel Dreher, and Vijaya Ramachandran. 2013. China’s Development Finance to Africa: A Media-Based Approach to Data Collection. CGD Working Paper 323. Washington DC: Center for Global Development. </ref> סין האריכה הלוואה למימון הקמת פרויקט הרכבת מוסצ'ה-קזונגולה, שיחבר את זמביה דרך גשר קזונגולה.<ref name="scmp"></ref>

== פרויקטים לבניית בוטסואנה ==
על מנת להקל על ההתרחבות הכלכלית, סין מימנה מספר פרויקטים של בנייה ברחבי בוטסואנה. פרויקטים אלה נמנו ב-28 בינואר 2010 וכללו רכבת וכבישים, מתקני בריאות ודיור בעלות נמוכה. 

== יחסי תרבות ==
סין סייעה בהקמת מכון קונפוציוס באוניברסיטת בוטסואנה, שנפתח בספטמבר 2009.<ref>Austin Strange, Bradley C. Parks, Michael J. Tierney, Andreas Fuchs, Axel Dreher, and Vijaya Ramachandran. 2013. China’s Development Finance to Africa: A Media-Based Approach to Data Collection. CGD Working Paper 323. Washington DC: Center for Global Development. </ref> המכון מקדם תרבות, היסטוריה ושפה סינית באוניברסיטה. מספר הולך וגדל של אזרחי בוטסואנה נסעו לסין; בשנת 2005, 400 אזרחים ביקרו במדינה ואילו בשנת 2008 1,400 עשו זאת. 

== הערות שוליים ==
יחסי בוטסואנה–הודו

[[נשיא הודו עבדול קאלאם (מימין) נפגש עם נשיא בוטסואנה פסטוס מוגאה בעת ביקור האחרון בהודו, 2006]]
יחסי בוטסואנה–הודו הם יחסי החוץ בין בוטסואנה להודו.

== סקירה כללית ==
הודו הכירה בבוטסואנה זמן קצר לאחר עצמאותה של זו בשנת 1966, ופתחה שגרירות בגאבורון בשנת 1987.<ref></ref> בוטסואנה פתחה את שגרירותה בניו דלהי בשנת 2006.

נשיא בוטסואנה, פסטוס מוגאה, ביקר בהודו פעמיים במאי 2005 ובדצמבר 2006. במהלך הביקור השני, הודו הסכימה לספק קו אשראי של 20 מיליון דולר ומענק סיוע של 50 מיליון רופיות עבור תחומי הבריאות וחינוך של בוטסואנה בהתאמה.

שתי המדינות חתמו על כמה הסכמים הקשורים לסחר דו-צדדי, מיסוי, חילופי תרבות ומדע וטכנולוגיה. בוטסואנה היא גם חלק מפרויקט הרשת האלקטרונית של הודו. בספטמבר 2014 סיכמו שני הצדדים הסכם לפיו הצבא ההודי יספק הכשרה לכוחות ההגנה של בוטסואנה.

אזרחי בוטסואנה זכאים למלגות במסגרת תוכנית שיתוף הפעולה הטכנית והכלכלית ההודית והמועצה ההודית ליחסי תרבות.

== יחסים כלכליים ==
הסחר הדו-צדדי בין בוטסואנה להודו הסתכם ב-1.1 מיליארד דולר בשנים 2014–2015. הסחורה העיקרית שמייבאת הודו מבוטסואנה היא יהלומים. הסחורות העיקריות שמייצאת הודו לבוצואנה הן פריטים מיוצרים, מתכות, מכונות וציוד, חוטי כותנה, בדים, בגדים מוכנים, תרופות וציוד תחבורה.

עתודות היהלומים הגדולות של בוטסואנה מעניינות מאוד את תעשיית היהלומים ההודית, במיוחד בסוראט. סוראט היא מרכז עיקרי לחיתוך וליטוש של יהלומי גלם. לחברות ההודיות Shrenuj, Blue Star ו-KGK Diamonds יש משרדים ומפעלים בבוטסואנה. בשנת 2008 חתם מכון היהלומים ההודי על הסכם עם ממשלת בוטסואנה להקמת מכון יהלומים הודו–אפריקה במדינה. המכון יאויש בפקולטה ההודית שיעבירו קורסים בנושא חיתוך יהלומים, ליטוש ודירוג יחד עם ייצור תכשיטים.<ref></ref><ref></ref>

Jindal Steel & Power Limited (JSPL) רכשה את חברת CIC Energy הקנדית העוסקת בכריית פחם וייצור חשמל בבוטסואנה. JSPL מתכוונת להקים שתי תחנות כוח פחם של 300 מגוואט באזורי מממבולא שבהן נמצאו מרבצי פחם עצומים.

בוטסואנה פתחה משרד סחר בשם רשות לפיתוח והשקעות יצוא בוטסואנה (BEDIA) במומבאי בשנת 2010. לאחר מכן שונה שמו של המשרד למרכז ההשקעות והסחר בבוטסואנה (BITC). לאחר פגישה בין BITC ל-CII ביולי 2010, עוזר שר המסחר והתעשייה בבוטסואנה הכריז כי "בוטסואנה מצאה את הסביבה העסקית ההודית תואמת ומבקשת ליהנות ממומחיות בתחומי טכנולוגיית מידע, בריאות, תחבורה וחינוך."<ref></ref>

בנק ברודה החל לפעול בבוטסואנה בשנת 2001. בנק הודו פתח סניף ראשון בגאבורון ב-9 באוגוסט 2013, וסטייט בנק אוף אינדיה פתח סניף באותה עיר ב-26 בנובמבר 2013.

== הודים בבוטסואנה ==
נכון לשנת 2016, לפי הערכות 7,000–8,000 תושבי בוטסואנה הם ממוצא הודי, מתוכם 3,000–4,000 אזרחי בוטסואנה. מרבית ההודים מועסקים במקצועות הקמעונאות, הייצור, ההוראה וחשבונאות. מהגרים הודיים לבוטסואנה מגיעים בעיקר ממדינות גוג'ראט, קראלה, אנדרה פראדש וטמיל נאדו.

== קישורים חיצוניים ==

== הערות שוליים ==
יאן באנינג

יאן באנינג (באנגלית: Jan Banning; נולד ב-4 במאי 1954, אלמלו)<ref>[https://rkd.nl/en/explore/artists/4220 Banning, Jan] at the RKD</ref> הוא צלם ואמן הולנדי.

==ביוגרפיה==

באנינג נולד בהולנד להורים מהאזור ההולנדי לשעבר בדרום-מזרח אסיה. הוא למד היסטוריה חברתית וכלכלית באוניברסיטת רדבויי ניימכן, ועובד כצלם<ref></ref> מאז 1981. נושא מרכזי בגוף העבודות של באנינג הוא כוח המדינה, והוא יוצר סדרות על ההשלכות ארוכות הטווח של המלחמה ועולם הבירוקרטיה הממשלתית.

שורשיו האסיאתיים באים לידי ביטוי בבחירת הנושאים שלו. למשל, נשים אינדונזיות שאולצו לשרת את הצבא היפני במהלך מלחמת העולם השנייה כזונות וכונו נשות הניחומים, או עובדי כפייה לשעבר בדרום מזרח אסיה באותה תקופה תוארו בסדרה "עקבות מלחמה: ניצולי רכבת בורמה וסומטרה". חזרתם של קשישים מהולנד בחזרה למולדתם באיי מאלוקו תוארו בסדרה "פולאנג: בחזרה למאלוקו" . השכלתו האקדמית באה לידי ביטוי במחקרים היסטוריים קפדניים שמקדימים כל אחד מהפרויקטים שלו.

== ספרים נבחרים ==
** Banning, Jan. Viet Nam: Doi Mo’i. Amsterdam: FOCUS, 1993. .
** Banning, Jan, Burma behind the Mask, photo/text book with authors Jan Donkers and Minka Nijhuis, preface by Aung San Suu Kyi, Amsterdam: BCN. ISBN 90-802-999-2-8
** Banning, Jan, Pulang. Terug naar Maluku, Amsterdam: Focus, . A photo book about a Moluccan couple returning to Indonesia after 45 years in the Netherlands, with an introduction by Matt Dings.
** Banning, Jan, Sporen van oorlog. Overlevenden van de Birma- en de Pakanbaroe-spoorweg, with a personal impression by Wim Willems, Utrecht: Ipso Facto. ISBN 90-77386-01-7. A publication of photographs and interviews between Banning and 24 Dutch and Indonesian men including the photographer's father who were forced to build railroads for the Japanese during World War II.
** Banning, Jan. Traces of War: Survivors of the Burma and Sumatra Railways. London: Trolley, 2005. ISBN 1-904563-46-5. English version of "Sporen van oorlog. Overlevenden van de Birma- en de Pakanbaroe-spoorweg."
** Banning, Jan and Dick Wittenberg, Binnen is het donker, buiten is het licht, Amsterdam: Atlas. ISBN 978-90-450-1466-1. Photo/text book about a hamlet in Malawi.
** Banning, Jan, and Will Tinnemans. Bureaucratics. Portland, OR: Nazraeli Press, 2008. ISBN 978-1-59005-232-7.
** Banning, Jan. Bouwwerk: Mensen maken het museum (Construction Work: People Make the Museum). Amsterdam: Rijksmuseum, 2009. ISBN 978-90-71450-29-7.
** Banning, Jan, and Hilde Janssen, Comfort Women/Troostmeisjes, Utrecht (Netherlands): Ipso Facto/Lüdenscheid, Germany: Seltmann+Söhne, 2010. ISBN 978-90-77386-07-1.
** Banning, Jan, Down and Out in the South, Utrecht (Netherlands): Ipso Facto, 2013, . A book with 42 studio portraits of homeless people in the US South (Georgia, Mississippi and South Carolina) with an introduction by the Atlanta-based writer James Swift.
** Banning, Jan, "Law&Order", Utrecht (Netherlands): Ipso Facto, 2015 . A photo and text book comparing criminal justice in four countries (Colombia, France, Uganda and the USA).

== קישורים חיצוניים ==

== הערות שוליים ==

קטגוריה:צלמים הולנדים
קטגוריה:הולנדים שנולדו ב-1954
MG ZS

MG ZS הוא רכב שטח בתצורת קרוסאובר סאב קומפקט (SUV), המיוצר על ידי היצרנית הסינית סאיק מוטור, תחת מותג הרכב MG.

MG ZS הוא רכב השטח השני שיוצר על ידי SAIC תחת המותג MG, הראשון היה MG GS, הגדול יותר, שהושק באפריל 2015. נכון לשנת 2021 זהו הדגם הנמכר ביותר של המותג MG בשווקים הבינלאומיים. MG ZS מחייה את השם ששימש בעבר דגם המשפחתית ה-MG ZS, שהתבססה על הרובר 45 , ויוצרה בעבר על ידי קבוצת MG Rover, בבריטניה מיולי 2001 עד אפריל 2005.

==היסטוריה==
MG ZS הוצג לראשונה בשנת 2016, בתערוכת הרכב בגואנגז'ו בסין. ה-ZS היה המיזם השני של MG Motor לשוק הקרוסאובר / רכב שטח. הוא נועד לשבת מתחת ל-GS הגדול יותר, אך גדול יותר מאשר ה-MG 3 הקטן יותר. ה-ZS הושק לאחר מכן בסין, במרץ 2017.

ה-ZS הושק בתערוכת הרכב בלונדון במאי 2017 עבור בריטניה, והוא נמכר רשמית החל מסוף 2017. ה-ZS הוצג גם בתערוכת הרכב הבינלאומית של שאנגחאי באפריל 2017, לצד רכב הקונספט החדש MG E. כדי למנוע בלבול עם MG ZS המקורית, הוכרז כי הרכב ייקרא XS בבריטניה, אולם שינוי שם זה בוטל זמן קצר לאחר השקתו במדינה.

ה-ZS הושק באוסטרליה בנובמבר 2017. החל מהשקה זו, הוא הגיע בשתי גרסאות, עם רמת גימור Soul ו-Essence. רמת הגימור הבסיסית Core הושקה בשנת 2018. אפשרויות המנוע היו מנוע 1.5 ליטר המפיק 84 כ"ס, ומנוע עם יחידת טורבו המפיק 82 כ"ס.

<gallery widths="200" heights="120">
File:2018 MG ZS Exclusive Turbo Automatic 1.0 Front.jpg|2018 MG ZS (pre-facelift, United Kingdom)
File:2018 MG ZS Exclusive Turbo Automatic 1.0 Rear.jpg|2018 MG ZS (pre-facelift, United Kingdom)
File:MG ZS at races.jpg|2019 MG ZS Limited Edition (pre-facelift, UK)
File:MG ZS 1.0AT DEL SUV bodykit red interior view in Brunei.jpg|Interior (pre-facelift)
</gallery>

בשנת 2019 נחשף בסין ה-ZS שעבר מתיחת פנים, והוא כולל פאסיה קדמית מחודשת עם פנסים קדמיים חדשים שמנותקים כעת מהסורג שעוצב מחדש. מאחור הוא קיבל פגוש אחורי חדש ומנורות אחוריות מעוצבות מחדש. לוח המחוונים המעודכן כלל מסך מידע גדול יותר, בגודל 10.1 אינץ'.

ה-ZS שעבר מתיחת פנים נחשף ב-24 במרץ 2020 בתאילנד, ובו מנוע 1.5 ליטר SAIC NetBlue Blue Core Power Technology I4, שמונה הילוכים CVT, יחד עם חבילת מערכות סיוע לנהג, שש כריות אוויר וצג תצוגה של 360 מעלות. ב-3 ביולי 2020 הושק ה-ZS שעבר מתיחת פנים בבריטניה. בספטמבר 2020 השיקה MG את הדגם כ-MG ZST באוסטרליה.
<gallery widths="200" heights="120">
File:2021 MG ZS Exclusive T-GDi Automatic 1.0 Front.jpg|2020 MG ZS (facelift)
File:2021 MG ZS Exclusive T-GDi Automatic 1.0 Rear.jpg|2020 MG ZS (facelift)
</gallery>

== גרסה חשמלית==
הגרסה החשמלית של הדגם הושקה בתור EZS בתערוכת הרכב של גואנגג'ואו 2018, וכוללת סוללה של 44.5 קוט"ש, ומנוע שמוצב מלפנים המפיק 143 כ"ס, והייתה זמינה בבריטניה, בחלקים של אירופה, תאילנד, סין והודו.

היא נחשפה באוסטרליה בנובמבר 2020 כמכונית החשמלית הזולה ביותר בשוק בכל הזמנים. MG אוסטרליה חזתה יעד מכירות של 3,000 יחידות לשנת הדגם 2021.
פרט לסין, רכב השטח החשמלי נקרא רשמית כ- ZS EV, ואילו השם הרשמי בסין הוא EZ.

בישראל הושק הדגם בסוף שנת 2019. בשנת 2020, הוא היה המכונית החשמלית הנמכרת ביותר בישראל, עם כמעט 700 מסירות.
<gallery widths="200" heights="120">
File:2019 MG ZS Exclusive EV.jpg|MG ZS EV (front view, United Kingdom)
File:MG EZS 05 China 2019-04-03.jpg|MG EZS (rear view, China)
</gallery>

== קישורים חיצוניים ==

* 
* 
* 

==הערות שוליים==

קטגוריה:קרוסאובר
קטגוריה:דגמי מכוניות שהושקו ב-2016
קטגוריה:כלי רכב המיוצרים בסין
יחסי אנדורה–ברזיל

[[נשיא ברזיל מישל טמר (מימין) נפגש עם ראש ממשלת אנדורה אנטוני מרטי בשולי הפסגה האיברית-אמריקאית באנטיגואה שבגואטמלה, 2018]]
יחסי אנדורה–ברזיל הם היחסים הדיפלומטיים בין נסיכות אנדורה לרפובליקה הפדרלית של ברזיל. שתי המדינות חברות בארגון המדינות האיברו-אמריקניות ובאו"ם.

== סקירה כללית ==
שתי המדינות כוננו יחסים דיפלומטיים ב-9 ביולי 1996. במאי 2013 חתמו ברזיל ואנדורה על אמנה לשיתוף פעולה בתיירות, המבקשות לעודד חילופי תיירים והשקעות הדדיות באזור ולקדם שיתוף פעולה בין ועדות התיירות הברזילאיות והאנדוראיות על ידי החלפת מומחים ושיתוף ניסיון ומידע. בדצמבר 2018 ערך הנשיא מישל טמר פגישה עם ראש ממשלת אנדורה בשולי הפסגה ה-26 האיברית-אמריקאית של ראשי המדינה והממשלה באנטיגואה, גואטמלה. נשיא ברזיל הביע את התעניינותו בשיפור היחסים עם אנדורה ונכונותו לפעול למען תחום התיירות במטרה להגביר את זרימת התיירים ההדדית.

== יחסים כלכליים ==
הסחר הדו-צדדי בין ברזיל לאנדורה אינו משמעותי במיוחד. בשנת 2017 הסתכמו המכירות בברזיל ב-134 אלף דולר, והיבוא מאנדורה הסתכם בכמעט 33 אלף דולר.

== נציגויות דיפלומטיות ==
* אנדורה אינה מיוצגת בברזיל לא בדרג השגרירות ולא בדרג הקונסוליה.
* ברזיל מיוצגת באנדורה באמצעות שגרירותה במדריד, ספרד, ובנוסף מחזיקה קונסוליית כבוד באנדורה לה ולה.

== קישורים חיצוניים ==

* [https://www.gov.br/mre/en/subjects/bilateral-relations/all-countries/principality-of-andorra יחסי אנדורה–ברזיל], באתר משרד החוץ הברזילאי

== הערות שוליים ==
נוקיה C5

נוקיה C5 הוא טלפון סלולרי שמיוצר על ידי חברת נוקיה. והושק לראשונה ב-2010.

== מפרט ==
הדגם כולל מצלמה אחורית של 3.2 מגה פיקסל, מצלמה משנית קדמית לשיחות וידאו, נגן מוזיקה, דפדפן אינטרנט, מקלט רדיו, וכניסה לכרטיס זיכרון עד 16 ג'יגה בייט.

== מידות ==
גובה- 112 מ"מ

רוחב- 46 מ"מ

== מצלמה ==
מצלמה- 3.2 מגה פיקסל

פלאש- לד אחד

וידאו- VGA@15fps

מצלמה קדמית- 0.3 מגה פיקסל

== ראו גם ==
* נוקיה
* נוקיה 3310
* נוקיה 105

== קישורים חיצוניים ==

* [https://web.archive.org/web/20130423155238/http://www.developer.nokia.com/Devices/Device_specifications/C5-00/ Nokia C5-00, Device details], Nokia Developper

קטגוריה:טלפונים סלולריים של נוקיה
קטגוריה:מכשירים שהושקו ב-2010
מצעד האלבומים האירי

21, של הזמרת אדל, האלבום המצליח ביותר בהיסטוריית המצעד.]]
מצעד האלבומים האירי (באנגלית: Irish Albums Chart) הוא מצעד האלבומים הרשמי של אירלנד, המפורסם מדי שבוע על ידי איגוד תעשיית ההקלטות האירי (IRMA). המצעד פורסם בעבר מטעם IRMA, בהתבסס על Chart-Track. הוא מתפרסם באתר של חברת המצעדים הרשמית מאז 2017.<ref name=":0"></ref> הדירוגים במצעד מבוססים על מכירות בפורמטים שונים שנאספים על ידי האיגוד, תוך שקמעונאים שונים במדינה מגישים את המסמכים עם נתוני המכירות, שמתורגמים למצעד.<ref name=":0" />

במקור, כלל המצעד 100 מקומות, אך בהמשך הוחלט כי רק 75 העליונים יפורסמו.<ref name=":0" />

== סטטיסטיקות ==
=== האלבומים עם מספר השבועות הרב ביותר במקום הראשון ===
{| class="wikitable"
|-
!שבועות במקום הראשון
!אמנ/ית
!אלבום
!שנה
|-
|<center>35</center>
|אדל
|21
|2011–2012
|-
|<center>28</center>
|rowspan="2"|אד שירן
|÷
|2017–2018
|-
|rowspan="2" | <center>24</center>
|x
|2014–2017
|-
|דרמוט קנדי
|Without Fear
|2019–2021
|-
|<center>22</center>
|אמנים שונים
|The Greatest Showman
|2018–2019
|-
|rowspan="2" | <center>15</center>
|אדל
|25
|2015–2016
|-
|לואיס קפלדי
|Divinely Uninspired to a Hellish Extent
|2019–2020
|-
|<center>14</center>
|ג'יימס בלאנט
|Back to Bedlam
|2005–2006
|-
|rowspan="3" | <center>11</center>
|הקילרס
|Hot Fuss
|2005
|-
|סנואו פטרול
|Eyes Open
|2006–2007
|-
|ליידי גאגא ובראדלי קופר
|A Star Is Born
|2018
|}

=== האמנים שהיו מקום ראשון ושני בו-זמנית ===
* מייקל ג'קסון – The Essential Michael Jackson ו-Number Ones (שבועיים ביולי 2009).
* אדל – 21 ו-19 (שבוע אחד במרץ 2011).
* אד שירן – ÷ ו-x (שבועיים במרץ 2017 ושבוע אחד באוגוסט 2017).

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מצעדי מוזיקה איריים